Z á p i s n i c a

zo zasadnutia obecného zastupiteľstva v Hontianskych Moravciach
 dňa 06.03.2023

Prítomní poslanci: podľa prezenčnej listiny

Program zasadnutia:

1. Otvorenie, predloženie programu zasadnutia.
1. Voľba overovateľov zápisnice.
1. Voľba návrhovej komisie.
1. Určenie zapisovateľa.
1. Schválenie predĺženia komunitného plánu.
1. Schválenie zmeny prevádzky materskej školy.
1. Schválenie kúpy pozemku.
1. Schválenie spoluúčasti na nákup osobného automobilu.
1. Schválenie zásad odmeňovania poslancov obecného zastupiteľstva.
1. Rôzne
1. Záver

K bodom zasadnutia:

K bodu 1: Otvorenie, predloženie programu zasadnutia

Zasadnutie zastupiteľstva otvoril starosta obce Dalibor Tesársky, privítal prítomných, konštatoval, že na zasadnutí je prítomná nadpolovičná väčšina poslancov a zastupiteľstvo je uznášaniaschopné. Následne predložil program zasadnutia. Program zasadnutia bol schválený bez pripomienok.


K bodu 2: Voľba overovateľov zápisnice

Za overovateľov zápisnice boli zvolení poslanci:  p. Jozef Peťko, Rastislav Halaj. 


K bodu 3: Voľba návrhovej komisie

Návrhovú komisiu poslanci zvolili v zložení: p.  MUDr. Jaroslav Jenčo, Peter Jankov. 

K bodu 4: Určenie zapisovateľa.

Za zapisovateľa starosta obce určil  Ing. Marcelu Púčekovú.


K bodu 5: Schválenie predĺženia komunitného plánu.
Starosta obce informoval poslancov, že v roku 2022 skončila platnosť Komunitného plánu obce, ktorý bol schvaľovaný v roku 2018 na 4 roky.  Z dôvodu podávania žiadostí na BBSK je potrebné predĺžiť súčasný komunitný plán a následne vypracovať nový komunitný plán. Poslanci schválili predĺženie Komunitného plánu sociálnych služieb obce Hontianske Moravce do schválenia nového. 


K bodu 6: Schválenie zmeny prevádzky materskej školy.
Riaditeľka ZŠ  podala žiadosť na zmenu prevádzkových hodín v materskej škôlke. V roku 2021 boli prevádzkové hodiny upravené a MŠ bola otvorená od 6.30 hod. – bola požiadavka od rodičov. Na poslednom rodičovskom združení rodičia odsúhlasili, že stačí, aby bola škôlka otvorená od 6.45 hod. čo je výhodnejšie aj z ekonomického hľadiska. Poslanci obecného zastupiteľstva schválili prevádzkovú dobu v materskej škole od 6.45 hod. do 16.00 hod.


K bodu 7: Schválenie kúpy pozemku.
COOP Jednota Krupina doručila obci znalecký posudok na pozemok, ktorý sa nachádza pred prevádzkou KEBABu v našej obci – parkovisko o výmere 619m2.  COOP Jednota ponúka tento pozemok obci na odpredaj za sumu 9 285 €.  Starosta obce sa vyjadril, že je to pre nás v súčasnej dobe veľmi vysoká cena. Poslanec Melicherčík sa opýtal, že či COOP Jednota sama prišla s touto ponukou – áno , nakoľko prevádzka KEBABu si chcela zriadiť plynovú prípojku a oslovili COOP Jednotu ako vlastníka pozemku. Poslanec Gabryš  navrhuje, že by sa to mohlo odkúpiť na splátky, ale za nižšiu sumu. Podľa znaleckého posudku vychádza cena na 15 €/m2  pričom cena za pozemky zaradené do rovnakej kategórie je v našej obci 3,32 € podľa Vyhlášky o všeobecnej hodnote majetku. 
Historicky tento pozemok a aj budovu darovalo bývalé MNV Jednote. Poslanec Halaj, navrhuje aby sme našli starú zmluvu za akých podmienok bol tento pozemok COOP Jednote prevedený. Poslanec Melicherčík – mali by sme mať s COOP Jednota zmluvu o dlhodobom prenájme, keď sme chceli robiť chodníky s oddychovými centrami. 
Starosta obce navrhuje, aby sme im ponúkli, že pozemok kúpime a naša navrhovaná cena bude 3,32 € za m2.
Poslanci neschválili kúpu tohto pozemku za cenu, ktorú navrhuje COOP Jednota. Obec navrhuje odkúpiť tento pozemok za sumu 3,32 € /m2.
K bodu 8: Schválenie spoluúčasti na nákup osobného automobilu.
Starosta- prebehlo verejné obstarávanie cez EKS pre projekt : Nákup jedného nového osobného automobilu pre poskytovanie terénnych služieb  – vyhralo AUTOSLOVÁK ponúkli najnižšiu cenu 32 950 €. Naša spoluúčasť bude 5% z tejto sumy. Vysúťažené auto je SEAT ATECA. Poslanci schválili spolufinancovanie tohto projektu. 

K bodu 9: Schválenie zásad odmeňovania poslancov obecného zastupiteľstva.
  V roku 2011 sa schválilo, že odmeny poslancom sa budú vyplácať raz ročne. Navrhovaná zmena je len taká, aby sa vyplácala odmena zástupcovi starostu mesačne. 
Poslanci schválili zmenu v zásadách odmeňovania poslancov. 

K bodu 10: Rôzne
Starosta obce – je potrebné vykonať kompletnú rekonštrukciu obecného rozhlasu – cca 4,5 km káblov a 56 reproduktorov,  zatiaľ obec dostala cenovú ponuku na sumu 17 700 € , bezdrôtový by stál viac ale nie je výhodný nakoľko tam treba po rokoch meniť batérie.  Ešte majú prísť cenové ponuky od ďalších dvoch firiem.  Nový rozhlas by bol umiestnený na elektrikárskych stĺpoch. 
Poslanec Jankov – či sa nebudú rozširovať parkoviská pri bytovkách, starosta obce – je to v pláne tak ako bolo uvedené aj vo volebnom programe, najprv bude potrebné zistiť záujem o tieto miesta v jednotlivých bytových domoch aby sa zistilo, aká veľká plocha bude potrebná , Halaj – či sa budú dať kúpiť aj na splátky – áno tak ako aj pri budovaní predchádzajúcich miest pri bytových domoch 
Poslanec Jankov – či sa neuvažuje, že by sa pri bytovkách kosilo tak, že by sa tam nechávala plocha pre hmyz... starosta obce – vždy sa kosí postupne takže vždy je tam plocha ktorá má vyššiu trávu 
Poslanci sa informovali ako to vyzerá s projektom pre koscov – starosta – nie je momentálne výhodný projekt pre nezamestnaných a u nás je aj problém nájsť spoľahlivých koscov 
Starosta obce – obec dostala ponuku na odkúpenie bytu od pani Somsiovej – bytovka  na ulici Kostolnej 20/3, dvojizbový byt. Pani Somsiová ponúka byt za 27 000 € - starosta jej ponúka 3000 € s čím zatiaľ nesúhlasí. 
Starosta obce – obec zisťuje informácie o možnosti odkúpenia domu pani Luknišovej, Kostolná 7. Na tejto nehnuteľnosti je vedených niekoľko exekúcii, zatiaľ sme ako obec zistili od 3 exekútorov, že výška exekúcii je 10000 € ešte čakáme na vyjadrenie ďalších 3. 
Poslanec Brunauer – či by sa mohlo vysypať štrkom parkovisko pri bytovke 281/11 , lebo už je tam blato - starosta to zabezpečí prostredníctvom pracovníkov obecného úradu.
Pani riaditeľka Jeloková – 6. mája bude škola organizovať Majáles, taktiež by chcela poprosiť o pomoc pri dovážaní zeminy k novému detskému ihrisku, ktoré treba vyrovnať.  Ďalej informovala o tom, že 23.3.2023 odchádza na materskú zástupkyňa školy. 

K bodu 11: Záver

Na záver rokovania starosta obce poďakoval prítomným poslancom, riaditeľke školy a prítomným za účasť a ukončil zasadnutie obecného zastupiteľstva.

V Hontianskych Moravciach 07.03.2023



Zapísal: Marcela Púčeková 



Overovatelia zápisnice:



............................................						
     Jozef Peťko


............................................						............................................

